Title: กฎกระทรวงแบบบัตรประจำตัวเจ้าพนักงานทางหลวงสำหรับทางหลวงชนบท พ.ศ. 2561

กฎกระทรวง
แบบบัตรประจำตัวเจ้าพนักงานทางหลวง
สำหรับทางหลวงชนบท
พ.ศ. ๒๕๖๑[๑]

อาศัยอำนาจตามความในมาตรา ๕ วรรคหนึ่ง (๓) และมาตรา ๒๓
วรรคสาม แห่งพระราชบัญญัติทางหลวง พ.ศ. ๒๕๓๕ รัฐมนตรีว่าการกระทรวงมหาดไทยออกกฎกระทรวงไว้
ดังต่อไปนี้
ข้อ ๑  บัตรประจำตัวเจ้าพนักงานทางหลวงสำหรับทางหลวงชนบทให้เป็นไปตามแนบท้ายกฎกระทรวงนี้

ข้อ ๒ 
ให้ปลัดกระทรงคมนาคมเป็นผู้ออกบัตรประจำตัวเจ้าพนักงานทางหลวงสำหรับทางหลวงชนบท
ซึ่งเป็นผู้ดำรงตำแหน่งอธิบดีกรมทางหลวงชนบท

ข้อ ๓  ให้อธิบดีกรมทางหลวงชนบทเป็นผู้ออกบัตรประจำตัวเจ้าพนักงานทางหลวงสำหรับทางหลวงชนบท
ซึ่งแต่งตั้งจากข้าราชการ ลูกจ้างประจำ และพนักงานราชการ สังกัดกรมทางหลวงชนบท

ข้อ ๔ 
รูปถ่ายที่ติดบัตรประจำตัวเจ้าพนักงานทางหลวงสำรับทางหลวงชนบท
ให้ใช้รูปถ่ายที่ถ่ายไม่เกินหกเดือนก่อนวันยื่นคำขอมีบัตรประจำตัวเจ้าพนักงานทางหลวงสำหรับทางหลวงชนบทขนาด
๒.๕ × ๓.๐ เซนติเมตร ครึ่งตัว หน้าตรง ไม่สวมหมวกและแว่นตาสีเข้ม
แต่งเครื่องแบบปกติขาว

ข้อ ๕ 
บัตรประจำตัวเจ้าพนักงานทางหลวงสำหรับทางหลวงชนบทให้ใช้ได้ห้าปีนับแต่วันออกบัตร

ให้ไว้ ณ วันที่ ๑๖ มีนาคม พ.ศ. ๒๕๖๑
อาคม  เติมพิทยาไพสิฐ
รัฐมนตรีว่าการกระทรวงคมนาคม

[เอกสารแนบท้าย]

๑.
แบบบัตรประจำตัวเจ้าพนักงานทางหลวงสำหรับทางหลวงชนบทท้ายกฎกระทรวงแบบบัตรประจำตัวเจ้าพนักงานทางหลวงสำหรับทางหลวงชนบท

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้กฎกระทรวงนี้
คือ โดยที่มาตรา ๒๓ แห่งพระราชบัญญัติทางหลวง พ.ศ. ๒๕๓๕
บัญญัติให้เจ้าพนักงานทางหลวงแสดงบัตรประจำตัวต่อผู้ซึ่งเกี่ยวข้องในการปฏิบัติหน้าที่โดยบัตรประจำตัวเจ้าพนักงานทางหลวงให้เป็นไปตามแบบที่กำหนดในกฎกระทรวง
เพื่อให้การปฏิบัติหน้าที่ของเจ้าพนักงานทางหลวงสำหรับทางหลวงชนบทเป็นไปด้วยความเรียบร้อยและแสดงตนต่อผู้ซึ่งเกี่ยวข้องได้  จึงจำเป็นต้องออกกฎกระทรวงนี้

อุไลพร/สลิลลา/ปรับปรุง
๒๑ มิถุนายน
๒๕๖๒

อนุกูล/ตรวจ
๒๘ มิถุนายน
๒๕๖๒

[๑] ราชกิจจนุเบกษา
เล่ม ๑๓๕/ตอนที่ ๒๐ ก/หน้า ๔/๒๘ มีนาคม ๒๕๖๑